**Az Agrárminisztérium**

**2019. évi pályázati kiírása**

ebrendészeti telepet működtető civil szervezetek és települési önkormányzatok számára

Az Agrárminisztérium mint támogató (a továbbiakban: AM) a civil szervezetek és a települési önkormányzatok állatvédelem területén végzett hasznos tevékenységét elismerve, a Magyarország 2019. évi központi költségvetéséről szóló 2018. évi L. törvény 1. számú melléklet XII. Agrárminisztérium fejezetének 20/03/35/00 szám alatti jogcímcsoportban lévő „Állatvédelem támogatása” előirányzat terhére, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII.31.) Kormányrendelet alapján, továbbá összhangban az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvénnyel, valamint a Magyarország helyi önkormányzatairól szóló 2011. évi CLXXXIX. törvénnyel, az alábbiakban nyilvános pályázati felhívást tesz közzé engedélyezett, illetve nyilvántartásba vett állatmenhelyeket működtető civil szervezetek részére.

A pályázati felhívás a lentebb felsorolt jogszabályok és közjogi szervezetszabályozó eszközök alapján készült, amelyek a pályázati eljárás, valamint a támogatott tevékenység megvalósítása és a támogatás eredményeként létrejövő eredmény fenntartása során kötelezően betartandók:

* az állatok védelméről és kíméletéről szóló 1998. évi XXVIII. törvény;
* az élelmiszerláncról és hatósági felügyeletéről szóló 2008. évi XLVI. törvény;
* az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Civil tv.);
* Magyarország helyi önkormányzatairól szóló 2011. évi CLXXXIX. törvény;
* az államháztartásról szóló 2011. évi CXCV. törvény (a továbbiakban Áht.);
* Magyarország 2019. évi központi költségvetéséről szóló 2018. évi L. törvény (a továbbiakban: Kvtv.);
* az államháztartásról szóló törvény végrehajtásáról szóló 368/2011. (XII.31.) Kormányrendelet (a továbbiakban: Ávr.);
* az Állat-egészségügyi Szabályzat kiadásáról szóló 41/1997. (V. 28.) FM rendelet;
* a fejezeti és központi kezelésű előirányzatok kezelésének és felhasználásának szabályairól szóló 24/2015. (V. 26.) FM rendelet;
* a XII. Agrárminisztérium költségvetési fejezethez tartozó fejezeti és központi kezelésű előirányzatokkal kapcsolatos gazdálkodásról szóló 6/2018. (XII. 17.) AM utasítás (a továbbiakban: 6/2018. (XII. 17.) AM utasítás)
* a minisztérium fejezeti kezelésű előirányzataiból pályázati úton vagy egyedi döntés alapján pénzeszköz- vagy előirányzat-átadással biztosított támogatások kapcsán elszámolható költségekről, a támogatások felhasználása ellenőrzésének és a beszámolók összeállításának szabályairól szóló 2/2019. (III. 21.) AM utasítás (a továbbiakban 2/2019 (III. 21.) AM utasítás);

1. **A pályázati támogatás célja**

Engedélyezett vagy nyilvántartásba vett ebrendészeti telepek modernizációja, bővítése; a telepen található állatok tartási körülményeinek javítása és örökbefogadási esélyük növekedése.

1. **A támogatás a fenti céllal egyezően az alábbi kiadásokra igényelhető**

A fenti célokkal összhangban az alábbi tevékenységtípusokra és azok megvalósításának költségeire igényelhető a támogatás:

1. a fejlesztéssel érintett telephelyen található épületek és építmények külső és belső felújításához, bővítéséhez, korszerűsítéséhez kapcsolódó munkák;
2. területrendezés;
3. az állatok tartására szolgáló helyek (kennelek, boxok) korszerűsítése;
4. férőhelyek bővítése, új kennelek építése;
5. az állatorvosi vizsgálat és alapvető állatorvosi beavatkozások elvégzésére alkalmas helyiség kialakítása.

A pályázat keretében az előző pontokban meghatározott tevékenységeken túlmenően más tevékenység nem támogatható. Különösen nem támogathatók a következő tevékenységek:

* az állatok elhelyezésére szolgáló kennelek belső festése, fóliázása;
* kennelek közötti elválasztásra OSB/forgács lapok elhelyezése;
* a kennel beton alapjához saválló cement és minimum C/12 minőségű betontól eltérő alap használata;
* a kedvezményezett szervezet, vagy az ebrendészeti telep általános működési költsége.

Egy pályázaton belül legalább egy tevékenységtípust (célkitűzést) meg kell jelölni, de több is teljesíthető!

1. **A pályázók köre**

Pályázatot azon

3.1. **civil szervezetek** nyújthatnak be, amelyek az alábbi feltételeknek eleget tesznek:

1. 2017. január 1. előtt jogerősen Magyarországon bejegyeztek;
2. tevékenységüket Magyarországon végzik;
3. létesítő okiratukban az állatvédelem mint cél és tevékenység nevesítve szerepel;
4. a Civil tv. alapján civil szervezetnek minősülnek;
5. 2017. és 2018. évben ténylegesen állatvédelmi tevékenységet folytattak;
6. az általuk működtetett ebrendészeti telepet még 2017. január 1. előtt engedélyezték vagy vették nyilvántartásba;
7. a telep ebrendészének/ebrendészeinek még 2017. január 1. előtt engedélyezték vagy nyilvántartásba vették ebrendészeti tevékenységének végzését;
8. az Áht. 50. § (1) bekezdés a) pontja alapján megfelel a rendezett munkaügyi kapcsolatok követelményeinek;
9. az Áht. 50. § (1) bekezdés c) pontja alapján átlátható szervezetnek minősül;
10. nincs esedékessé vált és még meg nem fizetett adótartozása – ide nem értve az önkormányzati adóhatóság hatáskörébe tartozó adókat –, valamint járulék-, illeték- vagy vámtartozása (a továbbiakban együtt: köztartozás).

3.2. **települési önkormányzatok** nyújthatnak be, amelyek az alábbi feltételeknek eleget tesznek:

a) az általuk működtetett ebrendészeti telepet még 2017. január 1. előtt engedélyezték vagy vették nyilvántartásba;

b) a telep ebrendészének/ebrendészeinek még 2017. január 1. előtt engedélyezték vagy nyilvántartásba vették ebrendészeti tevékenységének végzését;

c) a 2017. évi éves költségvetési beszámolót határidőben benyújtotta és az elfogadásra került.

1. **Nem pályázhatnak:**
2. magánszemélyek,
3. baráti társaságok,
4. közalapítványok,
5. civil társaságok,
6. köztestületek,
7. non-profit gazdasági társaságok,
8. egyházi jogi személyek, illetve ezek jogi személyiséggel rendelkező szervezetei,
9. pártok,
10. gazdasági társaságok.
11. **A támogatás formája és a finanszírozás módja**

A támogatás egyszeri, vissza nem térítendő, mértéke legfeljebb az összes elszámolható költség 100%-a. A támogatási összeg a jelen pályázati felhívás 11. pontjában írtak szerint egyösszegű előlegfinanszírozás formájában kerül átutalásra a pályázó bankszámlájára, melynek jogszerű felhasználásáról utólag kell beszámolni. Saját forrás biztosítása nem feltétel.

1. **A támogatás forrása, az elnyerhető támogatás mértéke**

A jelen pályázattal meghirdetett támogatásra a Kvtv. XII. Agrárminisztérium fejezetének a 20/03/35/00 szám alatti jogcímcsoport szerinti „Állatvédelem támogatása” előirányzat keretösszegéből 45.000.000 forint áll rendelkezésre az állatmenhelyet működtető civil szervezetek számára. Az AM fenntartja magának a jogot, hogy a Kvtv. alapján a támogatási keretösszeget – a felhívás külön módosítása nélkül – megváltoztassa.

Az egy pályázattal elnyerhető vissza nem térítendő támogatás összege 1.000.000 forinttól 5.000.000 forintig terjedhet. 1.000.000 forintnál alacsonyabb támogatási összegre értékelt pályázatot támogatni nem lehet. Amennyiben az összköltség meghaladja az igényelhető támogatás összegét, a különbözetet adó részt a pályázónak önrészből kell fedeznie, és ez esetben az önrész összegével is dokumentált módon kell elszámolnia.

1. **A pályázat benyújtásának módja, helye és határideje**

**Minden pályázó csak egy pályázatot nyújthat be. A pályázat benyújtása díjmentes.** A pályázó által megadott e-mail címmel kapcsolatos kockázatokat (pl. hibásan megadott cím, olvasatlan vagy átirányított e-mailek) minden esetben a pályázó viseli!

A pályázatot **postai úton, zárt borítékban,** – a borítékon feltüntetve: „Ebrendészeti telepek korszerűsítése pályázat” – **tértivevényes postai küldeményként** az AM Élelmiszerlánc-felügyeleti Főosztályához (Levelezési cím: Agrárminisztérium Élelmiszerlánc-felügyeleti Főosztály, 1052 Budapest, Apáczai Csere János utca 9.) **2019. május 31-ig (postabélyegző kelte)** lehet az alábbiak szerint benyújtani:

1. az **Adatlapot kettő eredeti példányban, a többi kötelezően csatolandó mellékletet egy példányban, minden oldalt cégszerűen aláírva** kell benyújtani,
2. a pályázatot a fentieken túl az a) pont szerinti dokumentumok szkennelt változataként, az [effo@am.gov.hu](mailto:effo@am.gov.hu) címre **elektronikusan is** meg kell küldeni úgy, hogy az adatlap, az alapító okirat, vagy alapszabály, illetve a többi melléklet külön fájlként kerüljön csatolásra.
3. **A pályázat formai és tartalmi követelményei**

**A pályázat az adatlapból** (pályázati felhívás 1. sz. melléklete) **és a mellékletekből áll.**

**A pályázati adatlap szerkezete és tartalma nem változtatható!**

A pályázathoz az alábbi mellékleteket kell csatolni:

Másolatban, a pályázó képviselője által hitelesített példányban:

1. az ebrendészeti telep működési engedélyét, vagy a nyilvántartásba vételt igazoló dokumentumot;
2. az ebrendészeti tevékenység végzésére feljogosító engedélyt vagy a tevékenység nyilvántartásba vételét igazoló dokumentumot;
3. a fejlesztéssel érintett ingatlanra vonatkozó elektronikus tulajdoni lap másolatot, továbbá amennyiben a fejlesztéssel érintett ingatlan nem a pályázó tulajdonában van, a bérleti szerződést és a tulajdonosi hozzájáruló nyilatkozatot is;
4. a telepen megfigyelésre elhelyezett állatokról vezetett nyilvántartás kivonatát a 2017. és 2018. évekre vonatkozóan (beérkezett állatok száma, élve kikerült állatok száma, elhullott állatok, eutanázia)
5. a telepre szállított állathullákról vezetett nyilvántartást a 2017. és 2018. évekre vonatkozóan;
6. a pályázó szervezet létesítő okiratát (alakuló ülés jegyzőkönyve);
7. civil szervezetek esetében a Civil tv. 28. § (1) bekezdése szerinti beszámolót a 2016. évre vonatkozóan.

Eredetiben:

1. a pályázó települési önkormányzatot kivéve 30 napnál nem régebbi igazolást a pályázó bírósági nyilvántartásba vételéről (bírósági végzés vagy kivonat);
2. a kedvezményezett nevében aláírásra jogosult személy vagy személyek ügyvéd vagy kamarai jogtanácsos által ellenjegyzett, vagy közjegyző által hitelesített aláírás mintáját, vagy az aláírás minta közjegyző által hitelesített másolatát;
3. civil szervezet pályázó esetén a pályázat beadásakor hatályos létesítő okiratot (alapszabály, alapító okirat) a szervezet képviselője által hitelesített másolatban;
4. a pályázó bankszámlájának vezetéséről a számlavezető pénzintézet 30 napnál nem régebbi igazolását a számlaszám megjelölésével, vagy a szervezet képviselője által hitelesített bankszámlaszerződést;
5. a fennállást igazoló okiratban meghatározott képviselőtől eltérő képviselet esetén a pályázó képviselőjének aláírási jogosultságát igazoló – közokiratnak vagy teljes bizonyító erejű magánokiratnak minősülő – okiratot, mely nem lehet régebbi, mint a benyújtását megelőző 30 nap;
6. az adatlapot (Felhívás 1. számú melléklete);
7. a költségtervet (Felhívás 2. számú melléklete);
8. a pályázó nyilatkozatait (Felhívás 3. számú melléklete);
9. települési önkormányzat esetében a 2017. évi éves költségvetési beszámoló elfogadásáról szóló határozat kivonatát;
10. a pályázó által kitöltött átláthatósági nyilatkozatot (Felhívás 4. számú melléklete);
11. amennyiben a pályázó a pályázatához saját forrást (önrészt) biztosít, úgy az önrész meglétét igazoló dokumentumot.

A pályázatot a fenti sorrend figyelembevételével, a jelen pályázati felhívás mellékleteinek (Felhívás 18. pont) igénybevételével kérjük készíteni, csatolva hozzá az egyéb fent felsorolt mellékleteket.

1. **A pályázat elbírálásának rendje és értékelési szempontok**

A pályázattal kapcsolatban **hiánypótlásra nincs lehetőség.**

A pályázati felhívásban rögzítetteknek, a vonatkozó jogszabályoknak, valamint a formai szempontoknak nem megfelelő pályázatok nem bocsáthatóak szakmai értékelésre.

**Formai szempontból kizáró okok:**

1. nem tartozik a 3. pont szerinti kedvezményezeti körbe
2. hibásan, hiányosan, nem előírt formátumban, vagy határidő után benyújtott pályázat, illetve ha a pályázat feltételeként előírt és a pályázathoz csatolt nyilatkozatot a pályázó visszavonja;
3. az igényelt költségvetési támogatás összege meghaladja a maximálisan igényelhető 5.000.000 forintot, vagy nem éri el az 1.000.000 forintot;
4. ha a pályázat a jelen pályázati felhívásban jelzett célokkal nincs összhangban;
5. a pályázó a jelen pályázat kiírását megelőző években az államháztartás bármely alrendszeréből folyósított támogatást a támogatási céltól részben vagy egészben eltérő célra használta fel, azzal nem, vagy nem megfelelően számolt el;
6. a pályázó nem felel meg az Áht. 50. § (1) bekezdés szerinti feltételeknek (rendezett munkaügyi kapcsolatok és átláthatóság);
7. a pályázónak állami, illetőleg önkormányzati adóhatóság felé jogerősen megállapított, lejárt köztartozása van;
8. jogerős végzéssel elrendelt felszámolási, csőd-, végelszámolási vagy egyéb – a megszüntetésére irányuló, jogszabályban meghatározott – eljárás alatt áll;
9. a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott, vagy ilyen nyilatkozatot tett;
10. a pályázóval szemben nem állnak fenn az Áht. 48/B. § szerinti kizáró okok;
11. a 2017. évi ebrendészeti telepek korszerűsítésére kiírt pályázaton az igényelt összegnek megfelelő teljes összegű támogatást nyert;
12. ugyanarra a helyrajzi számú területre vonatkozóan már pályázatott nyújtottak be a 2018. évi állatmenhelyek korszerűsítésére kiírt pályázaton.

A pályázatok formai-tartalmi ellenőrzését a pályázatokat fogadó Élelmiszerlánc-felügyeleti Főosztály, a döntésre vonatkozó javaslat összeállítását a szakértőkből álló Bíráló Bizottság végzi. Támogatás a rendelkezésre álló forrás kimerüléséig adható.

**Tartalmi értékelés**

Az értékelés szempontjait képezik különösen: az ebrendészeti telep engedélyezésének vagy nyilvántartásba vételének időpontja, a telepen tartott, illetve az örökbeadott állatok száma, az ott található állatok jóléte és örökbeadása érdekében végzett tevékenység, a tervezett beruházások megvalósíthatósága és állatvédelmi haszna. A kizárólag anyagköltségek fedezésére benyújtott pályázatok az elbírálás során előnyt élveznek.

A pályázatokkal kapcsolatos döntést a benyújtási határidő leteltétől számított legkésőbb 75 naptári napon belül a Agrárminiszter (a továbbiakban: Miniszter) írásban hozza meg. A Minisztert döntésében a Bíráló Bizottság javaslata segíti, ami egyesíti magában az AM szakmai véleményét és a civil szervezetek delegáltjainak egységes javaslatát.

A megszülető döntés lehet: támogatás, feltételes támogatás (ún. tartaléklista) vagy elutasítás. Az igényelt támogatási összegnél kisebb összegű támogatás is nyújtható; kisebb összeg esetén a támogathatóság feltétele a módosított költségvetés benyújtása és annak elfogadása. A módosított költségtervben egyúttal be kell mutatni a különbözet összegének forrását. Ezen felül, ha a különbözet összegét a pályázó saját forrásából biztosítja, annak rendelkezésre állását a támogatói okirat kibocsátását megelőzően az Ávr.-ben meghatározott módon szükséges igazolni.

A miniszteri döntés eredménye a 6/2018. (XII. 17.) AM utasításnak megfelelően a döntéstől számított 5 napon belül az AM hivatalos honlapján közzétételre kerül (<http://www.kormany.hu/hu/dok>), valamint minden pályázó elektronikus levélben értesítést kap a pályázatáról hozott döntésről, a megítélt támogatás összegével és a támogatói okirat feltételeiről, elutasítás esetén az elutasítás indokának megjelölésével.

A pályázó – a rá vonatkozó adatok tekintetében – jogosult betekinteni a pályázat elbírálásával összefüggésben keletkezett bírálati jegyzőkönyvbe.

1. **Támogatói okirat**

A nyertes pályázót a miniszteri döntést követő 15 naptári napon belül – a pályázati adatlapon megjelölt elektronikus címen – az AM Élelmiszerlánc-felügyeleti Főosztálya értesíti a támogatói okirat kiadásának feltételeiről.

A támogatói okiratot – valamennyi feltétel teljesülése esetén – az AM képviseletében eljáró adja ki.

A támogatási döntést követően a támogatói okirat kiadásának általános feltételeit, valamint az elszámolásra vonatkozó előírásokat jelen pályázati kiírás tartalmazza.

**Biztosíték**

A pályázó köteles a támogatási támogatói okirat kiadása feltételéül az ellenőrzés alapján megállapított, vagy fel nem használt támogatás és annak kamatai visszafizetésének biztosítékául valamennyi azonnali beszedéssel megterhelhető bankszámlájára az Agrárminisztérium javára azonnali és egyéb feltételek nélküli, legfeljebb 35 napra való sorba állítási határidőt meghatározó beszedési megbízás lehetőségét biztosító felhatalmazó levelet benyújtani, számlaszámonként 1-1 db eredeti példányban.

1. **A támogatás kifizetése**

A támogatás kifizetésére a támogatói okiratban rögzítettek elfogadását és kiadását (hatálybalépését) követő 30 napon belül, egyösszegű előlegként kerül sor.

1. **Támogatói okirat módosítása, visszavonása, adatváltozás**

A támogatói okirat módosítása az indokok felsorolásával az eredeti támogatói okiratban a költségvetési támogatás felhasználására meghatározott véghatáridő letelte előtt legalább 15 nappal írásban (postai úton, vagy szkennelve emailen) az AM Élelmiszerlánc-felügyeleti Főosztályánál kezdeményezhető. Jelen pályázati kiírásban meghatározott, a költségek elfogadásának kezdő időpontja korábbi időpontra nem módosítható. A módosítási kérelem nem irányulhat a támogatott tevékenység eredeti céljának megváltoztatására és a már megítélt támogatási összeg növelésére, kivéve, ha a többlet költségvetési támogatás biztosítása az Ávr. 95. § (2) bekezdése alapján indokolt.

A pályázónak a támogatói okirat rögzített feltételekben, illetve a saját adataiban bekövetkezett változásokat a tudomására jutástól számított 8 napon belül írásban jeleznie kell az AM Élelmiszerlánc-felügyeleti Főosztályának. A közlés elmulasztása szerződésszegésnek minősül.

Az Ávr. 96. §-a szerinti esetekben az AM a támogatói okiratot visszavonhatja vagy kezdeményezheti annak módosítását.

Az AM jogosult a támogatói okirat visszavonása, illetve módosítása nélkül is írásos felszólítással intézkedni a költségvetési támogatás részleges – a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizettetéséről. A jogosulatlanul igénybevett támogatás összegét az Áht. 53/A. § (2) bekezdése szerinti kamattal növelt összegben kell visszafizetni az AM számlájára. (Ávr. 96- 99. §)

1. **A támogatás felhasználásának feltételei, elszámolható, nem elszámolható költségek**
2. Az elnyert támogatás kizárólag a támogatott pályázatban megjelölt célra, a beszámoló tájékoztató figyelembevételével összeállított költségtervben részletezett költségekre használható fel;
3. a támogatói okiratban rögzített időszakban – de legkorábban a pályázat benyújtási határidejének leteltét követő naptól, azaz **2019. május 1-től, 2019. december 31-ig** felmerülő költségekre használható fel;
4. a támogatás terhére elszámolható számlákat és bizonylatokat a támogatott szervezet nevére és székhelyére kell kiállítani;
5. a 200.000,- forintot meghaladó értékű árubeszerzésre vagy szolgáltatás megrendelésére vonatkozó szerződés kizárólag írásban köthető meg;
6. 1.000.000,- forintot meghaladó – de a közbeszerzési értékhatárt el nem érő – értékű áru beszerzése vagy szolgáltatás igénybevétele legalább 3 árajánlat bekérése és ezek alapján történő kiválasztás, vagy a pályázó beszerzési szabályzata alapján történhet;
7. nem számolhatóak el azok a költségek, amelyek a támogatást elnyert pályázó képviselője, vezető tisztségviselője vagy ezek nevében nyilatkozattételre jogosult személy vagy mindezeknek a Polgári Törvénykönyvről szóló 2013. évi V. törvény 8:1. § (1) bekezdés 1. pontjában meghatározott közeli hozzátartozója érdekeltségi körébe tartozó vagy részesedési viszonyban álló társaság közreműködésével kerülnek felhasználásra;
8. a támogatás segítségével létrehozott ingó vagyon (tárgyi eszköz, immateriális jószág) a beszerzéstől számított öt évig nem idegeníthető el, a pályázó köteles azt megőrizni és a támogatás célja szerint rendszeresen használni, fenntartani. A támogatásból létrehozott vagyon 5 év előtti elidegenítéséhez az AM előzetes írásbeli jóváhagyását kell kérni, illetve amennyiben a keletkezett vagyon az előírt megőrzési vagy fenntartási időszak letelte előtt megsemmisül, vagy azt eltulajdonítják, a pályázó köteles azt saját forrásból pótolni, a pótlást megfelelő dokumentumokkal igazolni, és az így keletkezett vagyont a támogatásból eredetileg beszerzett vagyon elidegenítési tilalmi idejének lejártáig megőrizni, ellenőrzés alkalmával azt bemutatni;
9. a támogatott tevékenység megvalósulási helyszíne a Pályázó saját vagy bérelt telephelye lehet. Amennyiben az ingatlan nincs a Pályázó tulajdonában, abban az esetben minimum 5 évre szóló bérleti szerződés, valamint a tulajdonosi hozzájárulás szükséges;
10. az államháztartás központi alrendszeréből kapott más támogatás esetén az elnyert „ebrendészeti telepek korszerűsítése” támogatás nem tekinthető saját forrásnak (Ávr. 75. § (4a) bek.);
11. Pályázó köteles a költségvetési támogatás felhasználását – ha ennek a közbeszerzésekről szóló 2015. évi CXLIII. törvény szerinti feltételei fennállnak – közbeszerzés alkalmazásához kötni.
12. **Elszámolás, beszámolási kötelezettség, a teljesítés ellenőrzése**

A pályázó a támogatott program megvalósításáról, az elnyert támogatási összeg felhasználási feltételeinek, illetve vonatkozó jogszabályoknak megfelelő felhasználásáról a 13./b) pont szerinti befejezési határidőt, azaz 2019. december 31-ét követő 30 naptári napon belül, **2020. január 30**-ig köteles a támogatói okiratban meghatározott szempontok szerint, részletes szöveges szakmai beszámolót és pénzügyi elszámolást (a továbbiakban együtt: beszámoló) az AM Élelmiszerlánc-felügyeleti Főosztályához egy eredeti, aláírt példányban megküldeni.

A beszámolót 2/2019. (III. 20.) AM utasítás 1. mellékletének 1. függelékében szereplő általános tájékoztatóban foglaltak figyelembevételével kell összeállítani.

**Az elszámolható,** illetve a pályázat keretében **nem elszámolható költségek** részletes megnevezését **a pályázati kiírás 2. pontja, valamint a fentebb hivatkozott általános tájékoztató** tartalmazza, továbbá:

1. a beszámolóból egyértelműen ki kell tűnnie, hogy a támogatás a pályázatban meghirdetett, valamint a támogatói okiratban rögzített és vállalt célokra, feladatokra került felhasználásra,
2. a kötelezettségek teljesítését, a támogatás rendeltetésszerű felhasználásának szakmai ellenőrzését az AM Élelmiszerlánc-felügyeleti Főosztálya végzi,
3. a beszámolóval kapcsolatban **egyszeri**, 15 napos hiánypótlásra van lehetőség.

A támogatás felhasználásának ellenőrzése 2/2019. (III. 20.) AM utasításban foglaltak szerint történik.

Amennyiben a beszámoló csak részben fogadható el, a jogosulatlanul felhasznált támogatás összegét az Ávr. 98. § (5) bekezdésében foglaltak szerint kell visszafizetni.

Ha a pályázó önhibájából, felszólítás ellenére sem tett eleget a jogszabályban vagy a támogatói okiratban meghatározott valamely kötelezettségének, a Miniszter a pályázót legfeljebb 5 évre kizárja a Kvtv. 1. melléklet XII. Agrárminisztérium fejezet 20/03/35/00 szám alatti jogcímcsoportba sorolt fejezeti kezelésű előirányzatok támogatási rendszeréből.

A beszámoló elfogadásáról és a felhatalmazó levél/levelek visszavonásáról az AM Élelmiszerlánc-felügyeleti Főosztálya levélben értesíti a pályázót.

1. **Tájékoztatás, kapcsolattartás**

A pályázati felhívással kapcsolatban az AM Élelmiszerlánc-felügyeleti Főosztálya, illetve kijelölt munkatársai látnak el ügyfélszolgálati tevékenységet, amelynek keretében tájékoztatást adnak és segítséget nyújtanak a pályázatok benyújtásával, a támogatói okirat kiadásának feltételeivel, illetve az elszámolással kapcsolatosan.

**Elérhetőségek:**

Agrárminisztérium

Élelmiszerlánc-felügyeleti Főosztály

Telefonszám: 06 1 79 53762

E-mail címek: [effo@am.gov.hu](mailto:effo@am.gov.hu)

1. **Kifogás**

A miniszteri döntéssel szemben jogorvoslatnak nincs helye.

Amennyiben a pályázó úgy ítéli meg, hogy a pályázati eljárás, a támogatási döntés meghozatala, a támogatói okirat kiadása, a költségvetési támogatás folyósítása, illetve annak esetleges visszakövetelése jogszabálysértő, vagy a pályázati kiírásba, illetőleg a támogatói okiratba ütközik, akkor az Ávr. 102/D. §-a alapján kifogást nyújthat be.

A kifogás benyújtására a kifogásolt intézkedéshez vagy mulasztáshoz kapcsolódóan megállapított határidőn belül, ennek hiányában az arról való tudomásszerzéstől számított 10 napon belül, de legkésőbb az annak bekövetkezésétől számított 30 napon belül, írásban van lehetőség. A kifogás benyújtására nyitva álló határidő elmulasztása miatt igazolási kérelem benyújtásának helye nincs.

A kifogásnak tartalmaznia kell:

1. a kifogást tevő nevét, székhelyét vagy lakcímét, a nem természetes személy kifogást tevő képviselője nevét,
2. a kifogással érintett pályázat vagy támogatói okirat azonosításához szükséges adatokat,
3. a kifogásolt intézkedés vagy mulasztás meghatározását,
4. a kifogás alapjául szolgáló tényeket és a kifogásolt vagy elmaradt intézkedéssel megsértett jogszabályi rendelkezés pontos megjelölését,
5. nem elektronikus úton történő kapcsolattartás esetén a kifogást tevő aláírását.

A kifogás elbírálása az Ávr. 102/D. § (5) – (7) bekezdései, valamint a 6/2018. (XII. 17.) AM utasítás 50. §-ban foglaltak alapján történik.

A kifogás tárgyában hozott döntés ellen további kifogás előterjesztésének vagy más jogorvoslat igénybevételének nincs helye.

1. **Nyilvánosság, adatszolgáltatás, ellenőrzés-tűrés**

17.1. Az Áht. 56/B. §-a alapján a Magyar Államkincstár a költségvetési támogatásokról monitoringrendszert működtet. A pályázó tudomásul veszi, hogy az AM az Áht. 56/C. § szerinti adatokat a monitoringrendszerbe történő kezelésre átadja. Az így kezelt adatok a támogatási döntés naptári évének utolsó napjától számított 5 év elteltével törölhetők.

17.2. Az információs önrendelkezési jogról és az információszabadságról szóló 2011. évi CXII. törvény alapján pályázó a pályázat beadásával hozzájárul ahhoz, hogy az adatai az AM adatbázisába bekerüljenek.

17.3. A pályázat szabályszerűségének és a támogatás rendeltetésszerű felhasználásának ellenőrzése érdekében a pályázó köteles az AM, valamint a jogszabály alapján ellenőrzésre jogosult szervek ellenőrzését tűrni és segíteni, a támogatással kapcsolatos eredeti dokumentációt elkülönítetten kezelni, a költségeket elkülönítetten nyilvántartani.

1. **Felhívás mellékletei**
2. számú melléklet: Adatlap
3. számú melléklet: Költségterv
4. számú melléklet: Nyilatkozatok
5. számú melléklet: Átláthatósági nyilatkozat